**Velkommen i Biohusets Billedskole** Bredgade17, 1.sal Lemvig www.biohusetlemvig.dk/billedskole

Her kan du finde de fleste oplysninger, som du og dine forældre har brug for, når du går i billedskole. Mandagsholdet, 2-4. klasse og

Torsdagsholdet, 5-8. klasse starter

i begyndelsen af september.

**Det koster 185 kr om mdr. at gå i billedskole.** Der betales for 3 mdr. ad gangen = 555 kr. Kontonummer. til indbetalingerne: **Reg:7730 1106496**

Fremover får du en mail med påmindelse om, at det er tid at betale.

Du har fået et nummer, som skal noteres på alle indbetalinger. Vi følger skolernes ferie og fridage. Mandagsholdet starter kl. 16.00 og slutter kl. 18.00 Torsdagsholdet starter kl.15.30 og slutter kl. 18.00 Vi holder en lille pause og opfordre til, at du har en madpakke med Vi opfordrer ligeledes til, at I (forældre) sender en sms, mail eller ringer, hvis du en dag ikke kan komme.

Vi starter billedskoledagen med at fortælle, hvad vi skal lave og hvordan. Derfor er det vigtigt, at du kommer til tiden for at få disse oplysninger.

Ønsker du at stoppe i billedskolen, hvilket vi selvfølgelig ikke håber, skal vi have beskeden fra en forældre.

Når du går i billedskole, arbejder du med mange forskellige materialer, hvoraf nogle griser og gør tøjet beskidt. Vi har forklæder, men de dækker slet ikke det hele. Så sørg for at have gammelt tøj på

Efter en god dag i billedskolen, hvor vi har haft gang i en masse ting, skal der ryddes op inden vi går hjem. Det hjælper vi hinanden med.

I billedskolen er det os(underviserne), som bestemmer. Vi forventer at både du og dine forældre bakker op om det, vi har bestemt. Det skal være sjovt og lærerigt at gå i billedskole og vi må alle tage hensyn til hinanden, så det kan lade sig gøre.

Billedskolens visioner er, at fremme børns kreative evner og forståelse for kunst, gennem arbejdet med billedkunstens forskellige materialer, teknikker og udtryksformer. Samt give mulighed for fordybelse i arbejdet med de forskellige opgaver.

Vi ser frem til en god sæson i billedskolen og glæder os til at komme i gang.

Man kan altid kontakte os.

**Lene Abildgaard Knudsen: 30234725 Johanne Randen: 27527473 Gitte Klokker: 28498718**